CELEX: 62017CN0490
Language: hr
Date: 2017-08-11 00:00:00
Title: Predmet C-490/17: Zahtjev za prethodnu odluku koji je 11. kolovoza 2017. uputio Sąd Okręgowy w Warszawie (Poljska) – Passenger Rights sp. z. o.o. protiv Deutsche Lufthansa AG

23.10.2017   
            
            
               HR
            
            
               Službeni list Europske unije
            
            
               C 357/5
            
         Zahtjev za prethodnu odluku koji je 11. kolovoza 2017. uputio Sąd Okręgowy w Warszawie (Poljska) – Passenger Rights sp. z. o.o. protiv Deutsche Lufthansa AG
   (Predmet C-490/17)
   (2017/C 357/07)
   Jezik postupka: poljski
   
      Sud koji je uputio zahtjev
   
   Sąd Okręgowy w Warszawie
   
      Stranke glavnog postupka
   
   
      Tužitelj i žalitelj: Passenger Rights sp. z. o.o. w Warszawie
   
      Tuženik i druga stranka u žalbenom postupku: Deutsche Lufthansa AG
   
      Prethodna pitanja
   
   
               1.
            
            
               Je li interni štrajk koji je organizirao sindikat zaposlenika zračnog prijevoznika „izvanredna okolnost” u smislu članka 5. stavka 3. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku (1), u vezi s uvodnom izjavom 14. te uredbe?
            
         
               2.
            
            
               Je li za oslobođenje zračnog prijevoznika od odgovornosti za plaćanje odštete u skladu s člankom 5. stavkom 3. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku, u vezi s uvodnom izjavom 14. te uredbe, dovoljno pokazati vjerojatnim da je u slučaju štrajka zaposlenika riječ o izvanrednoj okolnosti koja se ne bi mogla izbjeći čak i da su bile poduzete sve razumne mjere ili se to mora dokazati?
            
         
      (1)  SL 2004., L 46, str. 1. (SL, posebno izdanje na hrvatskom jeziku, poglavlje 7., svezak 26., str. 21.)